
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Птицекланица в гр. Монтана, с оператор „Булгарплод-София” АД, гр. София
Дата на извършване на проверката: 29.11.2016 г.

Място на извършване на проверката: гр. Монтана
Проверени компоненти и фактори на околната среда:
· Въздух
· Води

· ОХВ

· Почви
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);
· Закон за защита от вредното въздействие на химичните вещества и смеси (ЗЗВВХВС);
· Закон за водите и условията в Разрешително за заустване;
· Наредба № 2/08.06.2011 г. за издаване на разрешителни за заустване на отпадъчните 
води във водни обекти и определяне на ИЕО на точкови източници на замърсяване;
· Закон за управление на отпадъците;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за определяне на реда и размера за заплащане на продуктова такса;
· Наредба за реда и начина за съхранение на опасни химични вещества и смеси във 

връзка Регламент (ЕО)  № 850/2004 на Европейския парламент и на Съвета от 29 април 2004 г. относно устойчивите органични замърсители ( Регламент (EO) № 850/2004);

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-296/25.11.2016 г. на директора на РИОСВ – Монтана за извършване на комплексна проверка на място на обект:  Птицекланица в гр. Монтана, с оператор „Булгарплод-София“ АД  гр. София
На 29.11.2016 г. на основание чл. 148, ал. 3 от Закона за опазване на околната среда във връзка с изпълнението на плана за контролната дейност на РИОСВ – Монтана за 2016 г. и цитираната заповед на директора се извърши проверка на обекта и беше съставен Констативен протокол № КПКД-67/29.11.2016 г.
Проверени са:
· Производствени помещения

· Шахти и място на заустване

· Склад за съхранение на дезинфектанти
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по 
околна среда.
Констативна част:
Основна дейност на дружеството на обекта – добив, преработка и продажба на птичи продукти.
Площадката е оградена с масивна ограда. Над 80% от нея е застроена и асфалтирана, а зелените площи поддържани. При проверката не са констатирати разливи на масла и вредни вещества, водещи до замърсяване на почвите.

1. Компонент „Въздух“

В птицекланицата за съхраняване на продукцията се експлоатират 8 бр. хладилни и една климатична инсталации. Всичките съдържат хладилен агрегат R 404 A в количество над 1,3 кг (5 t CO2 e) и подлежат на контрол по регламент (ЕС) № 517/2014 г. за флуоросъдържащи парникови газове. За инсталациите на обекта се водят досиета, като за 2015 г. е подаден годишен отчет до РИОСВ-Монтана за вида и количествата на ФПГ. Хладилните инсталации и климатичната система се обслужват от трима хладилни техници, за които при проверката са представени сертификати за правоспособност. Амонячната инсталация на територията на площадката, въпреки че не е в експлоатация, се поддържа и проверява периодично, с цел недопускане на теч на амоняк и обгазяване на района.
2. Компонент „Води”
Дружеството е титуляр на издадено от Директора на БДДР – Плевен актуално разрешително за водовземане от собствен подземен водоизточник (ТК-Булгарплод-птицекланица Монтана), като целта на водовземането е промишлено и самостоятелно питейно-битово водоснабдяване. Дружеството притежава дотовор с „В и К“ ООД, гр. Монтана за доставка на питейна вода и отвеждане на отпадъчните води. За заустването на производствените отпадъчни води в канализационната система на гр. Монтана е сключен договор с „В и К“ ООД, гр. Монтана от 2.11.2011 г. по реда на Наредба 7/2000 г. като в приложение 1 на същата  са определени максимално допустимите концентрации на веществата в производствените отпадъчни води по 27 на брой показатели и обекти. Обектът е определен като III степен замърсител.
3. Фактор „Отпадъци”
Обектът разполага с отчетни книги за отпадъците, които са са заверени от РИОСВ Монтана: за отпадъци от животински тъкани с код 0202, флуоресцентни тръби други опасни отпадъци, съдържащи живак – код 200121*, нехлорирани, изолационни и топлопредаващи масла – код 130207*, отпадъци неупоменати другаде – код 130899*, хартия и картон – код 150101, пластмасови опаковки – код 150102, черни метали – код 160117. Отчетните книги са попълнени коректно. 

Дружеството изпълнява задълженията си по чл. 14, ал. 2, т. 2 от Закона за управление на отпадъците, като участва в колективна система, съгласно сключен договор с организация по оползотворяване „Екобулпак“ АД, гр. София – удостоверение № 6291/01.01.2016 г. със срок до 31.12.2016 г. Отчетната документация е изготвена по приложение № 12 - вътрешно-фирмена спецификация и приложение № 13 - месечна справка-декларация от Наредбата за определяне на реда и размера за заплащане на продуктова такса за продуктите, след употребата на които се образуват масово разпространени отпадъци (ПМС-120/2008 г.).  

От месец юли 2016 г. документацията е изготвена по приложение № 15 – месечна 

справка –декларация от Наредбата за определяне на реда и размера за заплащане на продуктова такса- ПМС № 76/12.04.2016 г. (ДВ, бр. 30/15.04.2016 г.), в сила от 16.06.2016 г.

За 2015 г. съгласно Заповед № РД-262/16.05.2016 г. на Министъра на околната среда и 

водите, Приложение № 2, п. 600 „Булгарплод-София“ АД, гр. София е освободено от задължението да заплаща продуктова такса. 

4. По приложение на ЗЗВВХВС 

Дружеството е потребител по веригата на ХВС. За нуждите на своята дейност използва биоциди за дезинфекция на повърхности. Амонякът се съхранява в хладилно-амонячна инсталация. Представен е ИЛБ за амоняк и за съхраняваните ХВС,  изготвени съгласно Регламент (ЕО)  1907/2006 REACH. За дезинфектантите са представени разрешения за пускане на пазара на биоциден препарат от МЗ. На оператора е предоставена информация за прилагането на преходния период, съгласно чл. 2 от Регламент (ЕС) 2015/830, изменящ Приложение II на REACH.
Предходната проверка е извършена на 22.03.2013 г. и е съставен констативен протокол № КПКД 06/22.03.2013 г. Не са давани предписания.
Заключение:

При настоящата проверка не са констатирани несъответствия с нормативните изисквания.
Дадени предписания:

Не са дадени предписания.  

